NORAKSTS

|  |  |
| --- | --- |
| 28.07.2022. | Nr.10/26 |
|  |  |

**PILNVAROJUMS PIEŅEMT LĒMUMUS**

**PAR UKRAINAS CIVILIEDZĪVOTĀJU IZMITINĀŠANU**

(ziņo: I.Āboliņa)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Ar 2022. gada 11. marta Jelgavas valstspilsētas domes priekšsēdētāja rīkojumu Nr.12-rp “Par vadības grupas izveidi” tika izveidota darba grupa, lai nodrošinātu Jelgavas valstspilsētas pašvaldības efektīvu koordinēšanas darbu saistībā ar atbalsta sniegšanu Ukrainai un Ukrainas pilsoņiem.

No 2022. gada 20. jūlija ir stājušies spēkā nosacījumi normatīvajos aktos, kas uzliek par pienākumu pašvaldībai pieņemt lēmumu par Ukrainas civiliedzīvotāja izmitināšanu līdz 60 dienām savā administratīvajā teritorijā ar nosacījumu, ja attiecīgajā pašvaldībā ir sasniegti 80 procenti no faktiski iespējamā izmitināto Ukrainas civiliedzīvotāju skaita un nav iespējams nodrošināt attiecīgā Ukrainas civiliedzīvotāja izmitināšanu citā pašvaldībā.

Ievērojot minēto, lai īstenotu Ukrainas civiliedzīvotāju atbalsta likumā noteiktos atbalsta pasākumus Ukrainas civiliedzīvotāju izmitināšanai primāri sniedzamā atbalsta ietvaros saskaņā ar likuma „Par pašvaldībām” 21. panta pirmās daļas 27. punkta un Ukrainas civiliedzīvotāju atbalsta likuma 12. panta un 13. panta pirmās daļas 6., 7. punkta (2022. gada 20. jūlija likuma redakcijā) un 2022. gada 8. jūnija Ministru kabineta noteikumu Nr.339 “Noteikumi par primāri sniedzamā atbalsta nodrošināšanu Ukrainas civiliedzīvotājiem” 5.2 punkta nosacījumiem,

**JELGAVAS VALSTSPILSĒTAS DOME NOLEMJ:**

Pilnvarot ar 2022. gada 11. marta Jelgavas valstspilsētas domes priekšsēdētāja rīkojumu Nr.12-rp “Par vadības grupas izveidi” izveidoto darba grupu pieņemt lēmumus par Ukrainas civiliedzīvotāju izmitināšanu.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja  B.Jēkabsone

2022. gada 28. jūlijā